చరిత్రాత్మక పన్ను సంస్కరణగా భావిస్తున్న జీఎస్టీ సవరణ బిల్లును లోక్ సభ ఏకగ్రీవంగా ఆమోదించింది. గతేడాది జీఎస్టీ బిల్లును లోక్ సభ ఆమోదించినప్పటికీ.. రాజ్యసభలో గతవారం నాలుగు సవరణలతో బిల్లు పాస్ అయింది. తాజాగా లోక సభ కూడా ఆమోదించడంతో…. జీఎస్టీ బిల్లుకు పార్లమెంట్ ఆమోదం లభించినట్టయింది. జీఎస్టీ రాజ్యాంగ 122వ సవరణ బిల్లుపై స్పీకర్ ఓటింగ్ నిర్వహించారు. 443 అనుకూల ఓట్లతో ఏకగ్రీవంగా జీఎస్టీ బిల్లులోని సవరణలను సభ ఆమోదించింది. సవరించిన బిల్లును మధ్యాహ్నం లోక్ సభలో ప్రవేశపెట్టారు ఆర్థిక మంత్రి అరుణ్ జైట్లీ. చర్చను ప్రారంభించిన జైట్లీ… జీఎస్టీ బిల్లుకు అన్ని పార్టీల మద్దతుందని చెప్పారు. అన్ని రాష్ట్రాలు, పార్టీల అభిప్రాయాలు తీసుకుని… బిల్లులో వాటిని పొందుపరిచామన్నారు. టాక్సేషన్ రేట్లను జీఎస్టీ కౌన్సిల్ డిసైడ్ చేస్తుందన్నారు.
లోక్ సభలో జీఎస్టీ సవరణ బిల్లుపై చర్చ సందర్భంగా పార్టీలు తమ అభిప్రాయాలు చెప్పాయి. జీఎస్టీ బిల్లుపై చర్చకు ప్రధానమంత్రి మోడీ ముగింపునిచ్చారు. జీఎస్టీ బిల్లు.. ఏ ఒక్క పార్టీ ఘనత కాదనీ.. అందరూ కలిస్తేనే ఇది సాధ్యమైందన్నారు. పన్ను సంస్కరణల్లో మార్పు, పారదర్శకత దిశగా గొప్ప అడుగు పడిందన్నారు. జీఎస్టీ బిల్లుపై చర్చ సందర్భంగా ఏఐఏడీఎంకే సభ నుంచి వాకౌట్ చేసింది. కాంగ్రెస్ సహా… అన్ని పార్టీల సహకారంతో… జీఎస్టీ పార్లమెంట్ ఆమోదం పొందింది. యాభైశాతం రాష్ట్రాల అసెంబ్లీల ఆమోదం తర్వాత.. వచ్చే ఏడాది ఏప్రిల్ 1నుంచి జీఎస్టీ చట్టం అమలులోకి రానుంది.
charitraatmaka pannu samskaranagaa bhaavistunna gst savarana billunu lok sabha ekagreevangaa aamodinchindi. gatedadi gst billunu lok sabha aamodinchinappatiki.. rajyasabhalo gatavaaram naalugu savaranalato billu pas ayindi. taajaagaa loka sabha kuudaa aamodinchadamtoe. gst billuku parlament aamodam labhinchinattayindi. gst raajyaamga 122va savarana billupai speaker oting nirvahinchaaru. 443 anukuula otlatho ekagreevangaa gst billulooni savaranalanu sabha aamodinchindi. savarinchina billunu madhyaahnam lok sabhalo pravesapettaaru aardhika mantri arun jaitley. charchanu praarambhinchina jaitlie gst billuku anni paarteela maddatundani cheppaaru. anni rashtralu, paarteela abhipraayaalu teesukuni billulo vaatini ponduparichaamannaaru. taxation retlanu gst counsil disaid chestundannaru.
lok sabhalo gst savarana billupai charcha sandarbhamgaa paarteelu tama abhipraayaalu cheppai. gst billupai charchaku pradhaanamantri mody mugimpunichaaru. gst billu.. e okka party ghanata kaadanii.. andaruu kalistene idhi saadhyamaindannaaru. pannu samskaranallo maarpu, paaradarsakata disagaa goppa adugu padindannaru. gst billupai charcha sandarbhamgaa aidaenke sabha nunchi wacout chesindi. congress sahae anni paarteela sahakaaramtho gst parlament aamodam pondindi. yaabhaisaatam rashtrala assembleyla aamodam tarvaata.. vache edaadi epril 1nunchi gst chattam amaluloki ranundi.